Diari Oficial de la Generalitat Valenciana


Sumari del DOGV 5163, del 27-12-2005 (2005/14088)

RESOLUCIÓ del 15 de desembre de 2005, per la qual es desenrotllen les obligacions que conté el Pla Anual Zoosanitari de 2006.
-----------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2005/12/15/(1)/dof/vci/html**

### Dades del document

Número de DOGV
:   5163

Data del DOGV
:   27-12-2005

Secció del DOGV
:   I. DISPOSICIONS GENERALS

Número del document
:   2005/14869


Data del document
:   15-12-2005

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * explotació agrària
    * legislació veterinària
    * malaltia animal
    * programa d'actuació
    * ramat
    * agrupació de productors agraris

RESOLUCIÓ del 15 de desembre de 2005, per la qual es desenrotllen les obligacions que conté el Pla Anual Zoosanitari de 2006. [2005/X14196]
  
La disposició final primera de l'Orde 28 d'octubre de 2005, de la Conselleria d'Agricultura, Pesca i Alimentació, per la qual s'establixen ajudes a inversions i programes de control de qualitat desenrotllats en explotacions ramaderes preveu el desenrotllament de les obligacions, contingudes en plans anuals zoosanitaris a què fa menció l'esmentada orde en el seu annex II.
  
La Direcció General d'Investigació i Innovació Agrària i Ramaderia establix cada any per espècies ramaderes i malalties les freqüències, els nivells de mostratge i el calendari en funció de la situació sanitària i els objectius marcats.
  
L'anàlisi de les mostres rebudes es realitza a la Unitat d'Anàlisi de Sanitat Animal de la Conselleria d'Agricultura, Pesca i Alimentació i, les proves diagnòstiques de camp, pels servicis veterinaris.
  
Els ramaders, a través dels seus servicis veterinaris (veterinaris d'explotació o d'Agrupació de Defensa Sanitària), es responsabilitzen de participar en els programes d'eradicació, control o vigilància de malalties de manera que es garantisca un adequat nivell sanitari.
  
La Conselleria d'Agricultura, Pesca i Alimentació subvenciona, al seu torn, el 100% del cost dels servicis veterinaris per a la millora sanitària, en el marc de les Xarxes de Vigilància Epidemiològica.
  
Este sistema de coresponsabilitat dels ramaders en el manteniment i la millora de l'estatus sanitari de les seues explotacions s'ha demostrat altament eficaç quan hi ha una implicació dels ramaders i sempre sota control, supervisió i subsidiarietat dels servicis veterinaris oficials de la Conselleria d'Agricultura, Pesca i Alimentació.
  
Per tot això, resolc:
  
Primer
  
Aprovar el següent Pla Anual Zoosanitari per espècies:
  
1. Ramat boví
  
1.1. Malalties objecte d'actuació:
  
Tuberculosi
  
Brucel·losi
  
Pneumònia
  
Leucosi
  
Llengua blava
  
1.2. Actuacions sanitàries:
  
A. Tuberculosi, brucel·losi, leucosi i pneumònia.
  
Es realitzaran les revisions serològiques i proves diagnòstiques (intradermotuberculinització) d'acord amb les pautes següents:
  
- Aptitud boví de llet i carn: una prova diagnòstica d'intradermotuberculinització en tots els bovins majors de 6 setmanes de vida i dues revisions serològiques separades entre 3 i 6 mesos, en tots els bovins majors de 12 mesos.
  
- Aptitud boví de lídia o brau: realitzaran almenys dues revisions serològiques, en tots els bovins majors de 12 mesos i dos proves diagnòstiques (intradermotuberculinització) en tots els bovins majors de 6 setmanes de vida a l'any i si tenen esquellers, estos es faran tres vegades a l'any. El diagnòstic davant d'una mateixa malaltia es realitzarà amb un interval de 3 a 6 mesos.
  
- Aptitud en menjadores independents: hauran de subministrar-se d'explotacions qualificades almenys T3-B3 i, a més:
  
Per a la seua qualificació, realitzaran la revisió en la totalitat d'animals presents en l'explotació que complisquen la condició de tindre més de 6 setmanes de vida, per a la prova d'intradermoreacció, o més de 12 mesos per a les dues revisions serològiques que es distanciaran de 3 a 6 mesos una de l'altra, si escau.
  
Per al manteniment de la seua qualificació realitzaran les mateixes proves anteriors, en la totalitat d'animals presents, o a l'entrada dels vedells fins a completar les proves i revisions en un nombre d'animals igual a la mitjana de places ocupades en els 12 mesos anteriors.
  
Les explotacions B2 i T2 han de realitzar les revisions i proves diagnòstiques durant el primer quadrimestre de l'any i la resta d'explotacions, abans de finalitzar el 2n trimestre.
  
B. Llengua blava.
  
Davant l'arribada d'animals, procedents de zona restringida, el veterinari realitzarà una inspecció clínica i comprovarà la identificació i documentació d'origen, prendrà mostres de sang suficients (sencera i sense sèrum), per a la detecció de la malaltia amb un 10% de prevalença a nivell del 95% de confiança (o 30 mostres), i els vaquins quedaran immobilitzats i protegits de mosquits fins a obtindre resultats analítics favorables.
  
2. Bestiar oví i caprí
  
2.1. Malalties objecte d'actuació:
  
Brucel·losi ovina-caprina
  
Tremolor o scrapie
  
Llengua blava
  
2.2. Actuacions sanitàries:
  
A. Brucel·losi.
  
Es revisaran almenys una vegada totes les explotacions de reproducció en el primer semestre de l'any, començant per les de positivitat major de l'1% que es realitzaran en el primer trimestre.
  
Profilaxi vacunal: tots els ovins i caprins de reposició, inclosos els mascles, han de vacunar-se amb Rev-1 entre els 3 i els 6 mesos d'edat, excepte les explotacions M4 o les que tendixen a la qualificació com M4, amb l'autorització prèvia de la Secció de Producció i Sanitat Animal dels servicis territorials en les condicions establides per la Direcció General d'Investigació, Desenrotllament i Innovació Agropecuària.
  
Els animals vacunats han de ser identificats individualment de manera que es dispose en tot moment de la seua identificació i la data de vacunació.
  
B. Control de la tremolor o scrapie.
  
Els veterinaris responsables del programa sanitari d'una ADS realitzaran la presa de mostres de les ovelles i cabres mortes a l'explotació, majors de 18 mesos, a raó de, almenys, una mostra a l'any per cada 1.500 reproductores ovines integrades en l'agrupació i una mostra a l'any per cada 300 reproductores caprines integrades en l'agrupació.
  
La mostra per a diagnòstic de l'EET s'enviarà a la Unitat d'Anàlisi de Sanitat Animal (UASA) acompanyada del corresponent formulari (models 2 i 3 de l'annex VII del Reial Decret 3454/2000).
  
C. Llengua blava.
  
Davant l'arribada d'animals, procedents de zona restringida, el veterinari realitzarà una inspecció clínica i comprovarà la identificació i documentació d'origen, i prendrà mostres de sang suficients, (sencera i sense sèrum), per a la detecció de la malaltia amb un 10% de prevalença a nivell del 95% de confiança (o 30 mostres). Els reproductors, quedaran immobilitzats i protegits de mosquits fins a obtindre resultats analítics favorables, i en el cas d'oví d'engreix amb destinació exclusiva a escorxador, es mantindran amb protecció antimosquits i separats d'altres lots.
  
3. Bestiar porcí
  
A. Malalties objecte d'actuació:
  
Pesta porcina clàssica
  
Pesta porcina africana
  
Malaltia vesicular porcina
  
Malaltia d'Aujeszky
  
B. Actuacions sanitàries:
  
1. Revisions i controls serològics per a la vigilància de PPC, PPA i EVP.
  
- Explotacions de selecció, multiplicació i centres d'inseminació:
  
Si es tracta del primer control, s'efectuarà sobre la totalitat del cens.
  
Quadrimestralment, 60 mostres representatives entre els distints rangs de part de les reproductores.
  
- Explotacions de producció (cicle tancat, producció de garrins, mixtes):
  
Anualment 60 mostres representatives entre els distints rangs de part.
  
- Explotacions per a recria de reproductors:
  
Quadrimestralment, 60 mostres en animals representatius de totes les edats.
  
- Explotacions situades a diversos llocs amb el sistema de producció en fases:
  
Quadrimestralment, 60 mostres d'animals representatives de totes les edats en cada una de les fases.
  
Tots els animals s'identificaran individualment.
  
2. Control i eradicació de la malaltia d'Aujeszky
  
2.1. Profilaxi vacunal de l'EA:
  
La vacuna a utilitzar en reproductors i reposició serà oliosa.
  
- Reposició externa: vacunació i revacunació en un termini màxim de 7 dies des de l'arribada, independentment de les vacunacions practicades en origen.
  
- Reposició interna: revacunar cada mes després de la tercera dosi aplicada en l'engreix fins que entren en el cicle reproductiu.
  
- Porques reproductores: vacunació en llençol 4 vegades a l'any, en la primera quinzena dels mesos de gener, abril, juliol i octubre.
  
- Engreix: vacunació dos vegades al començament de l'engreix i una tercera dosi obligatòria als 2,5 mesos de romandre l'animal en la menjadora (aproximadament 1,5 mesos després de la segona dosi).
  
- Menjadores amb entrades contínues: aplicació de la primera dosi a l'entrada dels animals i revacunació mensual de cada nau en llençol
  
2.2. Revisions serològiques:
  
Tots els animals revisats romandran identificats individualment mitjançant cròtal o tatuatge.
  
En explotacions qualificades, el que és necessari per al seu manteniment.
  
En explotacions no qualificades:
  
- Explotacions de producció: dues revisions anuals,
  
Primer quadrimestre: revisió per a detectar una prevalença del 5%, amb un grau de confiança del 95%, fins a un màxim de 60 mostres.
  
Des de maig fins a octubre: revisió per a detectar una prevalença del 5%, amb un grau de confiança del 95%, fins a un màxim de 60 mostres.
  
- Menjadores:
  
Controls en totes les menjadores, al final de l'engreixament, amb revisions per a detectar una prevalença del 20%, amb un grau de confiança del 95%, fins a un màxim de 16 mostres.
  
En les menjadores que s'òmpliguen d'origen qualificat, esta revisió es realitzarà 20-35 dies després de l'arribada.
  
- Menjadores amb entrades contínues (no fan tot dins tot fora):
  
Tres controls serològics anuals sobre els animals de major pes i edat.
  
Revisió per a detectar una prevalença del 20%, amb un grau de confiança del 95%, fins a un màxim de 16 mostres.
  
- Centres de concentració:
  
Revisió semestral de 15 animals, indicant la qualificació de les seues explotacions d'origen.
  
Reposició - Autoreposició
  
A. Identificació individual: cròtal o tatuatge amb número explotació i, a més, cròtal o tatuatge amb indicatiu provincial, 4 números i 2 lletres.
  
B. Revisió tant de la reposició externa com de l'autoreposició a l'arribada i en el cas de l'autoreposició, abans d'incorporar-se al cicle reproductiu.
  
Els reproductors serològicament positius estaran identificats amb un cròtal auricular amb la llegenda GE+.
  
3. Qualificació i el seu manteniment davant de l'EA.
  
A. Qualificació
  
A.1. Explotacions en general excepte menjadores:
  
- Sense símptomes, ni patologia ni serologia positiva en els 12 últims mesos.
  
- Pla vacunal.
  
- Primera revisió del 100% reproductora i segona revisió després de 4 mesos de:
  
I. reproductora revisió per a detectar una prevalença del 5%, amb un grau de confiança del 95%, fins a un màxim de 60 mostres i
  
II. engreix (si hi ha en l'explotació), revisió per a detectar una prevalença del 10%, amb un grau de confiança del 95%, fins a un màxim de 30 mostres.
  
Si la positivitat és inferior a l'1%, s'efectuarà un estudi epidemiològic i virològic.
  
A.2. Menjadores i transicions:
  
a) Sense símptomes, ni patologia ni serologia positiva en els 12 últims mesos.
  
b) Origen exclusiu d'explotacions qualificades.
  
c) Revisió aleatòria en explotació/escorxador per a detectar una prevalença del 5%, amb un grau de confiança del 95%, fins a un màxim de 60 mostres.
  
A.3. Explotacions de reproductores buides que s'omplin:
  
a) Origen qualificat.
  
b) Vacunació del 100%.
  
c) Revisió per a detectar una prevalença del 5%, amb un grau de confiança del 95%, fins a un màxim de 60 mostres.
  
B. Manteniment
  
B.1. Explotacions de producció (garrins, mixtes o cicle tancat):
  
a) Primer quadrimestre: revisió per a detectar una prevalença del 5%, amb un grau de confiança del 95%, fins a un màxim de 60 mostres.
  
b) Segon quadrimestre: revisió de garrins en transició, per a detectar una prevalença del 10%, amb un grau de confiança del 95%, fins a un màxim de 30 mostres i 16 animals de l'engreix.
  
c) Tercer quadrimestre: revisió per a detectar una prevalença del 5%, amb un grau de confiança del 95%, fins a un màxim de 60 mostres, diferents de les sagnades en el primer quadrimestre.
  
B.2. Explotacions de selecció, multiplicació, centres d'inseminació, recria i transició de reproductors:
  
a) Absència de símptomes.
  
b) Reproductores i futures reproductores en recria o en transició, revisió quadrimestral per a detectar una prevalença del 5%, amb un grau de confiança del 95%, fins a un màxim 60 mostres.
  
B.3. Engreix i transició garrins: revisions semestrals per a detectar una prevalença del 5%, amb un grau de confiança del 95%, fins a un màxim 30 mostres, en explotació o en escorxador.
  
4. Avicultura
  
4.1. Reproductores. Explotacions de selecció i multiplicació
  
El control consistirà en les següents preses de mostres i anàlisi:
  
A. Bandades de cria i reproductores:
  
Polleta d'1 dia:
  
Meconis - per a anàlisi de salmonel·la
  
Sang - per a anàlisi de Mycoplasma gallisepticum
  
4 setmanes:
  
Mostres d'excrements - per a anàlisi de salmonel·la
  
18 setmanes:
  
Mostres d'excrements - salmonel·la
  
Sang - Mycoplasma gallisepticum
  
25 € 28 setmanes:
  
mostres d'excrements - salmonel·la
  
sang - malaltia de Newcastle, grip i Mycoplasma gallisepticum
  
39 € 42 setmanes
  
Mostres d'excrements - salmonel·la
  
Sang - Mycoplasma gallisepticum
  
54 € 58 setmanes:
  
Mostres d'excrements - salmonel·la
  
sang - malaltia de Newcastle, grip i Mycoplasma gallisepticum
  
B. Sales d'incubació: mostres de 250 meconis/lot i mes per a control de salmonel·la
  
4.2. Aus de posta. Explotacions de producció. Serologia
  
1 dia - Mycoplasma gallisepticum, salmonel·la.
  
14 € 18 setmanes: Mycoplasma. gallisepticum, salmonel·la, grip aviària; malaltia de Newcastle; bronquitis M - 41.
  
30 € 35 setmanes: Mycoplasma. gallisepticum, salmonel·la, malaltia de Newcastle; i bronquitis M - 41
  
47 € 50 setmanes: Mycoplasma gallisepticum; salmonel·la, grip aviària; malaltia de Newcastle i bronquitis M - 41.
  
4.3. Pollastres (broilers) titots i ànecs: en cada explotació s'hauran d'arreplegar, durant l'any 2006, 14 sèrums d'animals majors de 30 dies per al control de grip aviària i malaltia de Newcastle.
  
4.4. Explotacions cinegètiques: en les explotacions de cicle tancat s'hauran de recollir 20 sèrums d'animals majors de 30 dies, almenys una vegada cada semestre, i en les explotacions sense reproductors es recolliran 20 sèrums 3 setmanes abans de començar les soltes, en ambdós casos per a control de grip aviària i malaltia de Newcastle.
  
4.5. Estruços
  
En cada explotació s'haurà d'arreplegar durant l'any 2005, almenys 5 mostres de sang per a analítica de la malaltia de Newcastle i Congo-Crimea, i 5 mostres d'excrements per a analítica de salmonel·la.
  
5. Èquids
  
Reproductors i animals de sella i tir:
  
- profilaxi vacunal davant de grip i tètanus.
  
- desparasitació.
  
- lluita contra vectors.
  
Menjadores: desparasitació i lluita contra vectors.
  
6. Cuniculicultura
  
Mixomatosi:2 vacunacions a l'any als reproductors.
  
Malaltia vírica hemorràgica: 1 vacunació anual als reproductors.
  
Parasitosi: 1 desparasitació anual.
  
Micosi: informe semestral sobre la incidència pel veterinari d'explotació.
  
Qualificació d'explotacions com a X3/H3:
  
Sol·licitud per escrit
  
Revisions serològiques semestrals per a detectar la malaltia amb una prevalença del 2% i un nivell de confiança del 98%.
  
7. Apicultura
  
- Vigilància sanitària, amb almenys un control anual, conforme a la normativa vigent per a detecció de cria podrida americana i varroosi i, si escau, altres patologies.
  
- Tractament anual amb medicament veterinari davant varroosi.
  
Segon
  
Aprovar les següents condicions per a les proves diagnostiques i de la presa de mostres amb destinació a la Unitat d'Anàlisi de Sanitat Animal
  
Els veterinaris responsables de l'aplicació del Pla Anual Zoosanitari:
  
- Elaboraran un calendari de presa de mostres, segons les normes del Pla Anual Zoosanitari, per explotacions que haurà de ser comunicat als servicis veterinaris oficials amb, almenys, una setmana d'antelació.
  
- Es desplaçaran a les explotacions ramaderes observant les normes de bioseguretat necessàries.
  
- Emplenaran en la seua totalitat la fitxa de preses de mostres i lliuraran un exemplar a cada un dels destinataris que s'indiquen en cada una de les còpies de l'imprés.
  
- Comunicaran als servicis veterinaris oficials les dificultats o incidències que troben en el compliment del Pla Anual Zoosanitari.
  
- S'asseguraran de la identificació individual d'aquells animals en què siga preceptiu.
  
- En el cas d'oví-caprí, de cada animal que s'identifique, s'indicarà en el full de camp si es tracta d'una nova identificació per reposició pròpia o aliena (anotant RP o RA, segons el cas) o de recrotalització per substitució d'un cròtal deteriorat, en este cas ha d'anotar-se RC i indicar el número de cròtal que ha substituït. Qualsevol altra identificació diferent de les anteriors s'haurà d'anotar com RX.
  
- En el cas de porcí, s'indicarà en el full de camp, per a les reproductores, el número de part, i per a l'engreix, l'edat en setmanes.
  
- En el cas de boví, s'acararan els animals presents en SIMOGAN amb els animals presents en l'explotació i es comunicarà la diferència a la Secció de Producció i Sanitat Animal dels servicis territorials.
  
- Identificaran per mitjà de numeració individual cada un dels tubs de sagnat.
  
- Depositaran les mostres, correctament inclinades a temperatura ambient i les mantindran així, si és possible, durant 20'perquè el procés de separació del sèrum siga el millor possible.
  
- Mantindran les mostres en adequades condicions de conservació.
  
- Remetran les mostres mantenint la cadena de fred a la Unitat d'Anàlisi de Sanitat Animal (UASA), en el cas de València i en les direccions territorials en el cas de Castelló i Alacant.
  
- El temps de lliurament a la Unitat d'Anàlisi de Sanitat Animal o servicis.territorials (Castelló i Alacant), des de la presa de mostres, serà de 2 dies, ampliables a 4 si les condicions de conservació són òptimes. Quan la Unitat d'Anàlisi de Sanitat Animal detecte un índex d'hemòlisi superior al 10% podrà rebutjar l'enviament, i notificarà este fet amb caràcter immediat al veterinari i als servicis territorials corresponents.
  
- Si en el procés d'extracció de mostres el veterinari actuant observara la presència d'animals amb simptomatologia clínica de malaltia de declaració obligatòria, anotarà el número d'identificació de l'animal afectat i informarà d'immediat al servici veterinari oficial corresponent.
  
- En el cas de les mostres per a diagnòstic d'EET que han de prendre els veterinaris d'ADS en l'explotació, seran remeses en recipients estancs, en el termini més breu possible, a la Unitat d'Anàlisi de Sanitat Animal, respectant la cadena de fred.
  
Tercer
  
Aprovar la remissió d'informació trimestral de la forma següent
  
Els veterinaris responsables de les xarxes de vigilància epidemiològica presentaran, en els mesos de gener, abril, juliol i octubre, en l'OCAPA on residix la seu social de l'ADS, per a cada una de les explotacions associades, les dades de vacunacions i actuacions obligatòries en l'espècie, en format de fitxer informàtic, referits al trimestre anterior. El Servici de Producció i Sanitat Animal definirà per a cada espècie els camps i format en què es produirà esta comunicació, fent arribar estos requisits als veterinaris responsables de les xarxes de vigilància epidemiològica.
  
El suport del fitxer serà un disquet o CD, adjunt a un escrit amb registre d'entrada, o un correu electrònic enviat a la direcció genèrica de cada oficina comarcal (agp\_igs@hou.ww) on, una vegada rebut, s'imprimirà el text del missatge, que amb la firma d'un funcionari i el segell de l'oficina, serviran com a justificant del lliurament del fitxer per al veterinari de l'ADS corresponent.
  
L'OCAPA carregarà en l'aplicació REGA el fitxer rebut. Si el fitxer està correcte es carregarà automàticament i en cas contrari serà rebutjat per l'aplicació amb un missatge d'error. El fitxer rebutjat i el missatge d'error seran tornats al veterinari de l'ADS remitent perquè corregisca el fitxer i e torne a enviar. Només el fitxer correcte tindrà validesa a efectes del compliment d'estes obligacions.
  
La present resolució no posa fi a la via administrativa i contra esta es pot interposar, en el termini d'un mes a comptar des de l'endemà de la notificació o publicació, recurs d'alçada davant del conseller d'Agricultura, Pesca i Alimentació, de conformitat amb el que disposen els articles 114 a 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.


Còpia Permalink ELI